ជូនចំពោះ បងប្អូនគ្រួសារសិស្ស​ជាទី​រាប់អាន

ការប្រឡងវាយតម្លៃសមត្ថភាពសិស្សប្រចាំរដ្ឋមេន (MEA, Maine Educational Assessments) គឺរួមបញ្ចូលនូវការប្រឡងដែលជាភាពតម្រូវ លើមុខវិជ្ជាគណិតវិទ្យា មុខវិជ្ជាអក្សរសាស្រ្ត/អក្សរសិល្ប៍អង់គ្លេស និងមុខវិជ្ជាវិទ្យាសាសាស្រ្ត ។ ចំពោះ​សម័យប្រឡងប្រចាំឆ្នាំ 2022-23 នេះ ​រដ្ឋ​មេន នឹងប្រើវិញ្ញាសារ NWEA សម្រាប់​សិស្សចាប់ពីថ្នាក់ទី 3 – ទី 8 ហើយសិស្សវិទ្យាល័យឆ្នាំទីបី នឹង​ត្រូវ​ប្រឡងវិញ្ញាសារគណិតវិទ្យា និងអំណាន ។ សិស្សថ្នាក់ទី 5, ទី 8 និងសិស្សវិទ្យាល័យឆ្នាំទីបី នឹងត្រូវប្រឡងមុខវិជ្ជាវិទ្យាសាស្រ្ត របស់រដ្ឋមេន ។ សិស្ស​ថ្នាក់ទី 3 – ទី 8 និងសិស្ស​វិទ្យាល័យ ឆ្នាំទីបី ដែល​មាន​ពិការភាព​សតិប្រាជ្ញាធ្ងន់ធ្ងរ នឹង​ត្រូវ​បន្តចូលរួម​ប្រឡងដោយវិធីផ្សេងតាមបែបពហុរដ្ឋ (MSAA, Multi State Alternate Assessment) ដើម្បី​វាយតម្លៃ​សមត្ថភាពចំណេះដឹងផ្នែកគណិតវិទ្យា និងអក្សរសាស្រ្ត/អក្សរសិល្ប៍អង់គ្លេស ។ ចំពោះសិស្ស​ថ្នាក់ទី 5, ទី 8 និង​សិស្សវិទ្យាល័យ​ឆ្នាំទីបី ​ដែល​មាន​ពិការ​ភាព​សតិប្រាជ្ញាធ្ងន់ធ្ងរ នឹង​ត្រូវ​បន្ត​ចូលរួម​ការ​ប្រឡង វិទ្យាសាស្រ្ត MSAA ដែល​ត្រូវ​បាន​តម្រង់​ឲ្យ​មាន​ភាព​ស៊ីគ្នា​ទៅនឹង​បទដ្ឋាន​វិទ្យាសាស្រ្ត​សម័យថ្មី (NGSS, Next Generation Science Standards). ចំពោះសិស្ស​ដែល​​ត្រូវ​បានសាលា​កំណត់​ថាជាអ្នក​សិក្សា​ភាសាអង់គ្លេស ក៏ត្រូវ​ចូលរួម​ការ​ប្រឡង​វាយតម្លៃ​ប្រចាំឆ្នាំ លើភាព​ស្ទាត់​ជំនាញ​ភាសា​អង់គ្លេស គឺវិញ្ញាសារ ACCESS សម្រាស់​អ្នក​សិក្សា​ភាសា​អង់គ្លេស (ELLs) ។ ចំពោះ​សិស្ស​ដែល​មាន​ពិការភាព​សតិប្រាជ្ញា​ធ្ងន់ធ្ងរ ដែល​ត្រូវ​បាន​សាលា​កំណត់​ថាជា​អ្នក​សិក្សា​ភាសា​អង់គ្លេស ត្រូវ​ចូលរួម​ការ​ប្រឡងវិញ្ញាសារ ACCESS ដោយវិធីផ្សេង (Alternate ACCESS) សម្រាប់​អ្នក​សិក្សា​ភាសា​អង់គ្លេស (ELLs) ។ ការ​ប្រឡង​ទាំងអស់​ត្រូវ​ធ្វើឡើងតាមអនឡាញ ។

ការ​ប្រឡងវាយតម្លៃចំណេះដឹងសិស្ស​របស់រដ្ឋ​មេន (MEA, Maine Educational Assessments) មានដូច​ខាងក្រោម ៖

|  |  |
| --- | --- |
| **ការប្រឡង** | **សម្រាប់សិស្ស ៖** |
| វិញ្ញាសារ ACCESS សម្រាប់​អ្នក​សិក្សា​ភាសា​អង់គ្លេស | អ្នក​សិក្សា​ភាសា​អង់គ្លេសចាប់ពីថ្នាក់មតេយ្យ -ថ្នាក់ទី12 |
| វិញ្ញាសារ ACCESS ដោយ​វិធីផ្សេង (Alternate ACCESS) សម្រាប់​អ្នក​សិក្សា​ភាសា​អង់គ្លេស | អ្នក​សិក្សា​ភាសា​អង់គ្លេស​ដែល​មាន​ពិការភាព​សតិប្រាជ្ញាធ្ងន់ធ្ងរ ពីថ្នាក់ទី 1- ទី12 |
| វិញ្ញាសារ NWEA លើមុខវិជ្ជាគណិតវិទ្យា និងអំណាន | ថ្នាក់ទី 3 - ទី8 និងសិស្សវិទ្យាល័យឆ្នាំទីពីរ |
| វិញ្ញាសារ MSAA - នៃមុខវិជ្ជាគណិតវិទ្យា និងមុខវិជ្ជាអក្សរសាស្រ្ត/អក្សរសិល្ប៍អង់គ្លេស តាមវិធីផ្សេង | សិស្សថ្នាក់ទី 3 - ទី8 និងសិស្ស​វិទ្យាល័យ​ឆ្នាំទីបី​ ដែល​មាន​ពិការ​ភាព​សតិប្រាជ្ញា​ធ្ងន់ធ្ងរ |
| វិញ្ញាសារ MSAA - មុខវិជ្ជាវិទ្យា​សាស្រ្ត​តាម​វិធី ផ្សេង | សិស្សថ្នាក់ទី 5, ទី8 និងសិស្ស​វិទ្យាល័យឆ្នាំទីបី ដែល​មាន​ពិការ​ភាព​សតិប្រាជ្ញាធ្ងន់ធ្ងរ |
| មុខវិជ្ជាវិទ្យាសាស្រ្ត របស់រដ្ឋមេន | សិស្សថ្នាក់ទី 5, ទី 8 និងសិស្សវិទ្យាល័យឆ្នាំទីបី |

ក្នុងនាម​ជាមាតាបិតាសិស្ស អ្នកអាច​ប្រើព័ត៌មានពីការប្រឡងទាំងនេះ ដើម្បីជួយជ្រោមជ្រែងកូនៗរបស់ខ្លួននៅផ្ទះ ក៏ដូចជាសម្រាប់ដឹកនាំក្នុងការ​ពិភាក្សាជាមួយគ្រូរបស់ពួកគាត់ ដើម្បីកំណត់រក (បើមាន) ការជ្រោមជ្រែងបន្ថែម នៅសាលាដែលអាច​មានប្រយោជន៍ចំពោះកូនៗរបស់អ្នក ។ គ្រូប្រើព័ត៌មាន​ទាំងអស់នេះ រួមជាមួយនឹងទម្រង់ផ្សេងទៀតនៃទិន្នន័យក្នុងសាលា ដើម្បី​ដឹកនាំការបង្រៀន ក៏ដូចជារៀបចំសកម្មភាព និងឱកាសការ​រៀនសូត្រដែលត្រូវទៅតាម​ស្ថានភាពសិស្សម្នាក់ៗ ។ មិនមានលទ្ធផលការប្រឡងទោលណាមួយ អាចប្រាប់យើងបានទាំងស្រុងនូវសមត្ថភាពរបស់សិស្សបានទេ តែនៅពេលដែលយើងយកលទ្ធផលការប្រឡងផ្សេងៗ មកដាក់បញ្ចូលគ្នា ទិន្នន័យទាំងអស់នេះ អាច​ផ្តល់ជា​ព័ត៌មាន​សំខាន់​ ឲ្យ​យើង​បានឃើញពីភាពរីកចម្រើន​របស់សិស្ស ។ នៅពេលដែលសិស្សមិនបានប្រឡងវាស់ស្ទង់សមត្ថភាពនៅថ្នាក់រដ្ឋ គឺនាំឲ្យបាត់បង់ព័ត៌មានដ៏មានតម្លៃមួយ ។

ទាំងនាយកដ្ឋានអប់រំប្រចាំរដ្ឋមេន (Maine Department of Education) និងស្គូលឌីស្ទ្រិករបស់យើង កំពុងព្យាយាម​រកវិធីកាត់បន្ថយការប្រឡង នៅថ្នាក់រដ្ឋ និងថ្នាក់ឌីស្ទ្រិក ក្នុងពេលទន្ទឹមគ្នា ដែលត្រូវធានាឲ្យបានថាការ​ប្រឡងទាំងនោះ គឺអាចផ្តល់ព័ត៌មានដែលមានន័យដល់លោកគ្រូអ្នកគ្រូ សិស្សានុសិស្ស និងគ្រួសាររបស់ពួកគេ ។ យើង​ខ្ញុំ​មានការ​ជឿជាក់ថាជាមួយនឹងគុណភាព​ការ​បង្រៀនដែល​បង្រៀន​ដោយ​លោកគ្រូអ្នកគ្រូប្រកប​ដោយ​ការ​តាំង​ចិត្តខ្ពស់ រួម​ជាមួយ​នឹង​ការ​ជ្រោម​ជ្រែង​របស់​លោកអ្នក សិស្សទាំងអស់​ពិត​ជាត្រៀម​ខ្លួនបាន​រួចរាល់​ក្នុង​ការ​ឈាន​ទៅរក​ភាពជោគជ័យក្នុង​ការ​សិក្សា​របស់ពួកគេ ។ យើងខ្ញុំសូមលើកទឹកចិត្តឲ្យអ្នក​ ចូលទៅក្នុង *[INSERT RESOURCES e.g., your child’s teacher/school/administrator]* បើមានសំណួរអ្វីមួយ អំពី MEA ឬអំពីភាពរីកចម្រើនចំពោះការសិក្សារបស់កូនលោកអ្នក ។

សូមអរគុណ

*[INSERT district/school administrator]*